ธนาคารต่างๆ เตรียมย้ายออกจากอังกฤษ - FINNOMENA
ธนาคารต่างๆ เตรียมย้ายออกจากอังกฤษ โดยเหล่า CEO ของธนาคารต่างๆ ได้กล่าวถึงการย้ายตำแหน่งงานภายหลัง Brexit ไว้ดังนี้
12 ก.ค. 2560

ธนาคารต่างๆ เตรียมย้ายออกจากอังกฤษ โดยเหล่า CEO ของธนาคารต่างๆ ได้กล่าวถึงการย้ายตำแหน่งงานภายหลัง Brexit ไว้ดังนี้
CEO ของ JPMorgan กล่าวว่า EU อาจบังคับให้บริษัทที่มีฐานอยู่ในอังกฤษ จำเป็นต้องย้ายตำแหน่งงานไปยังประเทศใน EU โดย JPMorgan ได้เลือกเมืองแฟรงก์เฟิร์ต เพื่อเป็นฐานสำหรับธุรกิจ investment banking เนื่องจากทางบริษัทได้รับ license ในการดำเนินธุรกิจหลายอย่างจากทางเยอรมนี
ด้าน CEO ของ HSBC กล่าวว่า บริษัทอาจย้ายตำแหน่งงานมากถึงประมาณ 1 พันตำแหน่ง จากกรุงลอนดอนไปยังกรุงปารีส ทั้งนี้ขึ้นอยู่กับผลของการเจรจาระหว่างสหราชอาณาจักรกับทางสหภาพยุโรป และบางธุรกิจอาจถูกย้ายไปยัง นิวยอร์ก, ฮ่องกง หรือสิงคโปร์ แทนที่จะย้ายไปยังประเทศอื่นในทวีปยุโรปได้เช่นกัน
ส่วน CEO ของ Societe Generale กล่าวว่า มีความเป็นไปได้ที่ธนาคารจะย้ายตำแหน่งงานด้าน investment banking ราว 300-400 ตำแหน่งจากปัจจุบันมีอยู่ที่ 2,000 ตำแหน่งออกจากกรุงลอนดอนมายังกรุงปารีส เช่นกัน
เนื่องจากรัฐบาลฝรั่งเศสสัญญาว่าจะปรับลดต้นทุนค่าแรงและสร้างความมั่นใจว่า ธนาคารต่างๆ จะไม่ต้องเผชิญกับกฎระเบียบที่เข้มงวดเหมือนประเทศอื่นๆ ในสหภาพยุโรป
Source: BOTSS
http://www.cnbc.com/2017/07/11/jamie-dimon-raises-possibility-of-moving-post-brexit-jobs-to-paris.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: